หนูมีเลือดออกกระปริกระปอยมาประมาณ 5-6 วันเเล้วค่ะ ขณะมีเพศสัมพันธ์ใส่ถุงยางป้องกันตลอดเลยคะ มีเพศสัมพันธ์ครั้งสุดท้ายประมาณต้นเดือนนี้ อยากทราบว่าหนูมีโอกาสท้องมั้ยคะ?(มันคือเลือดล้างหน้าเด็กมั้ยคะ?) เเล้วที่เลือดออกกระปริกระปอยใช่ประจำเดือนมั้ย? ถ้าเป็นเลือดประจำเดือนมาน้อย(เพิ่งมาน้อยครั้งเเรก ปกติมาเยอะตลอด) เกิดจากสาเหตุอะไรได้บ้างคะ มันผิดปกติมั้ย?
สวัสดีค่ะ การมีเพศสัมพันธ์โดยใส่ถุงยางอนามัยป้องกันนั้น ไม่สามารถช่วยป้องกันการตั้งครรภ์ได้ 100% ดังนั้น หากเกิดเลือดออกผิดปกติจากช่องคลอด ก็ควรตรวจหาการตั้งครรภ์ดูก่อนค่ะ หากตรวจไม่พบ เลือดที่ออกก็อาจเป็น- เลือดประจำเดือนที่มาน้อยจากสาเหตุต่างๆ เช่น การมีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้น- ผลข้างเคียงจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ- มีมดลูกอักเสบ แต่มักมีตกขาวที่ผิดปกติ และปวดท้องน้อยร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- การผลิตฮอร์โมนของรังไข่ผิดปกติดังนั้น หากตรวจไม่พบการตั้งครรภ์ และอยู่ในช่วงวันที่ที่ปกติประจำเดือนจะมา ก็น่าจะเป็นประจำเดือนได้ แต่หากไม่ได้อยู่ในช่วงวันที่ที่ประจำเดือนจะมา ก็ควรสังเกตเลือดที่ออกไปก่อน หากยังคงมีเลือดออกผิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ